Gladiola
<s>Gladiola (lat. Gladiolus hybridum) je biljka dobijena ukrštanjem četiri do pet vrsta.</s><s>Ima stabljiku koja može narasti i do 1,5 metar, sa sabljastim listovima dugim 50 do 60 cm.</s><s>Cvjetovi su krupni, raspoređeni u klasove, bez mirisa, u najrazličitijim bojama.</s><s>Cvjeta od maja do septembra.</s><s>Podzemno stablo je lukovica, odnosno lukokrtola.</s>

<s>Uzgoj 
Razmnožava se lukovicama, koje se sade u proljeće ili početkom ljeta.</s><s>Vrijeme cvjetanja gladiole zavisi od vremena sadnje.</s><s>Ne smije se saditi prije nego što prođe opasnost od kasnih proljetnih mrazeva.</s><s>Ukoliko se želi da biljka cvjeta ranije, onda lukovice prije sađenja u bašti, treba zasaditi u saksije, već u februaru, i presaditi ih u baštu kad bude vrijeme za normalno sađenje.</s>

<s>Lukovice se sade u već dobro pripremljenu zemlju, koja je obrađena na dubini od 25 do 30 cm, i u koju je unijeto fosforno i kalijumovo đubrivo.</s><s>To sve treba izvršiti u jesen.</s><s>Gladiola voli rastresito, dobro drenirano i nađubreno zemljište.</s><s>Dobro je dodati zemljištu po 1 m2 8 do 10 kg dobro zgorjelog stajskog đubriva.</s><s>Prije sadnje lukovice je dobro posuti sumpornim prahom, radi zaštite od bolesti.</s>

<s>Na pripremljenom zemljištu, određuje se mjesto sadnje.</s><s>Prave se jamice na razmaku od 15 do 20 cm, i duboke u zavisnosti od zemljišta.</s><s>Na lakšem zemljištu 8 do 10 cm, a na teškom 5 do 6 cm.</s><s>Na dno svake jamice treba staviti tanak sloj pijeska.</s><s>U tako pripremljenu jamicu stavlja se lukovica, sipa se rastresita zemlja i izravna.</s><s>Sa pojavom prvog lista dobro je izvršiti prvo prihranjivanje sa vodenim rastvorom osoke (10 litara vode na 1 litar osoke).</s><s>Kasnije sa razvojem 3 do 4 lista, treba dodati ureje (200 kg/ha), a još kasnije nitromonkal (150 kg/ha).</s>

<s>U toku vegetacije potrebno je redovito zalivanje, a svake 3 do 4 sedmice izvršiti okopavanje i plijevljenje.</s>

<s>Kada svi cvjetovi na stabljici precvjetaju, stablo treba isjeći na 2 do 3 cm iznad zemlje.</s><s>Kasnije, u oktobru i po lijepom vremenu, lukovice izvaditi iz zemlje (jer u našim klimatskim uslovima ne mogu da prezime na otvorenom polju).</s><s>Stara lukovica se tokom cvjetanja toliko iscrpi da ugine, a na njenoj osnovi nastaje jedna nova krupna lukovica ili se, pak, stvara dovoljan broj novih mladih sitnih lukovica, koje se sade na isti način kao i stara, i sa kojima se može izvršiti dalje razmnožavanje.</s><s>Ali, one će cvjetati tek kroz jednu do dvije godine.</s>

<s>U jesen, prije vađenja lukovica rasturi se specijalno đubrivo "krtolin", koje sadrži mikroelemente neophodne za sazrijevanje biljaka.</s><s>Novoformirane lukovice odmah po vađenju odvojiti i staviti na prohladno mjesto.</s><s>Raspoređuju se u tankom sloju i ostave da se osuše.</s><s>Prije konačnog smještaja na čuvanje umočiti ih u rastvor nekog zaštitnog sredstva (keltan, fenudin, aniliks), radi suzbijanja i uništavanja crvenog pauka.</s><s>Potom se klasiraju, slažu u sandučiće i ostavljaju u prostorije sa temperaturom od 5 do 8 C°, gdje stoje do naredne sadnje.</s>

<s>Gladiole u bašti treba saditi na sunčanim mjestima, koja su zaštićena od vjetra.</s><s>Vjetar ih lako lomi, pa nije loše da se uz biljku postavi oslonac, uz koji će biti vezana.</s><s>Gladiole su pogodne za sadnju u cvijetnim lijehama, a isto tako i kao rezano cvijeće.</s><s>Cvjetovi se otvaraju od osnove ka vrhu cvijetne stabljike, a treba ih rezati u ranim jutarnjim časovima ili uveče, ako je vrijeme toplo i suho.</s><s>Gladiola je dospjela za rezanje kada se otvore dva do tri cvijeta u cvasti.</s><s>Pri rezanju na preostalom dijelu biljke ostaviti najmanje dva para listova, koji treba da omoguće novostvorenim lukovicama da u zemlji sazriju.</s><s>Uzgaja se veliki broj sorti, najrazličitijih boja cvjetova: od bijele, svijetloružičaste, crvene, žute do šarene.</s>

<s>Reference</s>

<s>Literatura</s>

<s>G R Delpierre and N M du Plessis (1974) - The winter-growing Gladioli of Southern Africa.</s><s>120 colour photographs and descriptions; (Tafelberg-Uitgewers Beperk)
 Peter Goldblatt (1996)-  A monograph of the genus Gladiolus in tropical Africa (83 species) (Timber Press)
 Peter Goldblatt, J.C. Manning (1998)- Gladiolus in southern Africa : Systematics, Biology, and Evolution, including 144 watercolor paintings;  (Fernwood Press, Cape Town)
 Beschreibung in der Western Australian Flora.</s><s>Beschreibung in der Flora of North America.</s><s>Walter Erhardt u. a.: Der große Zander.</s><s>Enzyklopädie der Pflanzennamen.</s><s>Band 2. Verlag Eugen Ulmer, Stuttgart 2008.</s>

<s>Vanjske veze</s>

<s>Taxonomy of Gladiolus in GBIF Biodiversity Data Portal</s>

<s>Asparagales</s>

